
Kamatmentes bankrendszer a gazdaságban

Kulcsszavak: KMB
A Tudományos Diákköri Konferencia dolgozatom a kamatmentes bankok működéséről szól. Ennek során összehasonlítom az iszlám bankrendszert a hagyományos bankrendszerrel, és a gazdasági válság tükrében érzékeltetem, hogy az utóbbi milyen problémákat vet fel.
A kamatmentes bankok működésének három komponense a Sharia, a bank, és az ügyfél. A kamatmentes banki működés az iszlám vallás Sharia törvényének alapján áll. A dolgozat az iszlám bankok jellemzését, fő vonásait, a legjellemzőbb számlavezetési, illetve működési konstrukciókat ismerteti, majd annak gyakorlati részében először bemutatom a kamatszedés tiltásának hátterét, és rövid történeti áttekintést adok az iszlám bank kialakulásáról. Tudományos diákköri konferencia dolgozatom ez követően a három legnagyobb iszlám bank fő vonásait vázolja fel, majd az iszlám bankrendszer terjedésének trendjét érzékelteti.
A különböző gazdasági területeken általam készített interjúk olyan szakmai véleményeket tükröznek, amelyek a nyugati és iszlám bankrendszer előnyeinek és hátrányainak összehasonlítását segítették.
Az iszlám bank működési elveinek és mechanizmusainak bemutatásával végső célom annak érzékeltetése, hogyan lehetne kamat nélküli banki gyakorlattal finanszírozni a gazdaságot, és ez miért jelenthetne előnyöket a magyar gazdaságnak.




